تورکیه 2022-جی ایلده آجی بیبر صادراتیندان 10،5 میلیون دو‌لار گلیر الده ائدیب.
گونئی – دوغو آنادولو صادراتچیلار بیرلیگی‌نین یاییملادیغی راپورا اساساً، 2021-جی ایلده تورکیه-‌دن 9 میلیون 222 مین دو‌لارلیق آجی بیبر صادر ائدیلیب.
022 -جی ایلده ایسه آجی بیبر صادراتی 2021-جی ایل ایله موقاییسه‌ده 14،3 فایز آرتا‌راق 10 میلیون 549 مین دو‌لار تشکیل ائدیب.
2022-جی ایلده آلمانیا، اینگیلتره، فرانسا، نروژ، اؤزبکیستان، نیجریا، مالتا، روسیا، امریکا و ایتالیا داخیل اولماقلا 104 اؤلکه‌یه 4 مین 241 تون آجی بیبر صادر ائدیلیب.
بو چرچیوه‌ده کئچن ایل آلمانیایا 2 میلیون 350 مین دو‌لار مبلغینده آجی بیبر صادر ائدیلیب. اؤتن ایل همچنین هوللاندیایا 1 میلیون 401 مین دو‌لار و اینگیلتره‌یه 1 میلیون 382 مین دو‌لارلیق آجی بیبر صادر اولونوب.
